बुटवलमा महिला भलिबल प्रतियोगिता सुरु
बुटवलमा शनिबारदेखि जीपी कोइरालाला स्मृति रनिङशिल्ड महिला भलिबल प्रतियोगिता सुरु भएको छ । गिरीजाप्रसाद कोइरालाको १२ औं स्मृति दिवसको अवसरमा जीपी कोइराला स्मृति प्रतिष्ठान रुपन्देहीको आयोजनामा नवौं संस्करणको प्रतियोगिता सुरु भएको हो । प्रतियोगितामा रुपन्देहीका विभिन्न विद्यालयका ११ टिम सहभागी छन् ।
तिलोत्तमा — बुटवलमा शनिबारदेखि जीपी कोइरालाला स्मृति रनिङशिल्ड महिला भलिबल प्रतियोगिता सुरु भएको छ । गिरीजाप्रसाद कोइरालाको १२ औं स्मृति दिवसको अवसरमा जीपी कोइराला स्मृति प्रतिष्ठान रुपन्देहीको आयोजनामा नवौं संस्करणको प्रतियोगिता सुरु भएको हो । प्रतियोगितामा रुपन्देहीका विभिन्न विद्यालयका ११ टिम सहभागी छन् ।बुटवलको सुख्खानगरस्थित एभरेस्ट बोर्डिङ स्कुलको प्रांगणमा सुरु भएको प्रतियोगिताको नेपाली कांग्रेस रुपन्देहीका सभापति रामकृष्ण खाँणले प्रतियोगता उद्घाटन गरे । कार्यक्रमलाई सम्बोधन गर्दै उनले खेल स्वास्थ्य र सम्बन्धको लागि पनि उत्तिकै महत्वपूर्ण भएको बताए ।बुटवल उपमहानगरपालिकाको आर्थिक सहयोगमा संचालित प्रतियोगितामा प्रथम हुने टिमलाई १० हजार रुपैयाँ नगद पुरस्कारसहित शिल्ड, ट्रफी र प्रमाणपत्र प्रदान गरिने छ । त्यस्तै द्वितीयलाई ७ हजार, तृतीय हुने टिमलाई ५ हजार र सान्त्वना हुने टिमलाई २ हजार पाँच सय रुपैयाँ नगद पुरस्कारसहित शिल्ड, ट्रफी र प्रमाण पत्र प्रदान गरिने प्रतिष्ठानका उपाध्यक्ष काजीमान श्रेष्ठले बताए ।प्रतियोगितामा साविक विजेता एभरेस्ट बोर्डिङसहित होराईजन, नवज्योति, दीप बोर्डिङ, कान्ति माध्यमिक विद्यालय, नयाँगाउँ माध्यमिक विद्यालय, सेन्ट जोसेफ, कुवारवर्ती, शान्ति नमुना माध्यमिक विद्यालय, सिद्देश्वर माध्यमिक विद्यालय र न्यू लुम्बिनी बोर्डिङ प्रतिस्पर्धामा छन् । प्रतियोगिता आइतबार समापन हुनेछ ।